Pekka Asikainen

Jukka Pekka Asikainen (s. 8. lokakuuta 1971 Oulu) on suomalainen filosofian tohtori ja teologian tohtori, joka on tutkimuksissaan perehtynyt johtamisen teemoihin. Hänet nimitettiin Puolustusvoimien kenttäpiispan viiden vuoden määräaikaiseen virkaan 1.6.2023 alkaen.. Aiemmin Asikainen on toiminut muun muassa vuosina 2019–2023 Oulun evankelis-luterilaisen seurakuntayhtymän yhtymäjohtajan virassa. Hän on myös Suomen evankelis-luterilaisen kirkon pappi. 

 Henkilöhistoria 
Asikainen syntyi Katri ja Pentti Asikaisen perheeseen. Isän menetystä lukioiässä hän on luonnehtinut elämän suuntaan merkittävästi vaikuttaneeksi tapahtumaksi. Asikainen kirjoitti ylioppilaaksi Oulun Kastellin lukiosta vuonna 1990. Varusmiespalveluksen hän suoritti 1990–1991 ja hän on sotilasarvoltaan reservin majuri.https://ruotuvaki.fi/documents/1951245/0/Ylennykset+reservinupseerit_040622_muutettu.pdf/9a8ae5bc-5622-1858-c93e-e6f08264d639/Ylennykset+reservinupseerit_040622_muutettu.pdf?t=1654279310481

Asikainen opiskeli Helsingin yliopiston teologisessa tiedekunnassa ja valmistui teologian maisteriksi vuonna 1997 suorittaen kirkollisen pätevyyden lisäksi uskonnon ja psykologian aineenopettaja-opinnot Helsingin yliopiston kasvatustieteellisessä tiedekunnassa ja psykologian opinnot Helsingin yliopiston humanistisessa tiedekunnassa.

Asikainen on suorittanut filosofian tohtorin tutkinnon vuonna 2010 Lapin yliopiston kasvatustieteiden tiedekunnassa. Hänen kirkon johtamiskoulutusta arvioiva väitöskirjansa kuvasi opiskelijoiden ammatillista kasvuprosessia kirkkoherran johtamistehtävään.

Teologian tohtoriksi Asikainen väitteli Helsingin yliopiston teologisessa tiedekunnassa marraskuussa 2020. Toisen väitöstutkimuksen teemana oli pastoraalinen johtaminen. Pastoraalisella johtamisella hän tarkoittaa johtamistehtävää kirkollisessa kontekstissa. Pastoraalista johtamista hän on verrannut puolustusvoimien sotilasjohtamiseen, oppilaitoksen pedagogiseen johtamiseen, terveydenhuollon lääketieteelliseen johtamiseen sekä oikeuslaitoksen lainkäytön johtamiseen. Kaikilla näillä on oma ammatillinen ja johtamisen eettinen perusta, mutta eri alojen johtamista yhdistää johtamisen yleiset lainalaisuudet.

 Työura ja luottamustehtävät 
Asikainen on aiemmin työskennellyt aineenopettajana, Oulun hiippakunnan tuomiokapitulin notaarina ja kasvatuksen hiippakuntasihteerinä, Kirkkohallituksen apulaisjohtajana, kirkkoherrana, Oulun Diakonissalaitoksen diakoniajohtajana sekä Oulun seurakuntayhtymän  yhtymäjohtajana.

Asikainen on toiminut monissa yhteiskunnallisissa ja kirkollisissa työryhmissä ja luottamustehtävissä. Hän on toiminut muun muassa Sauli Niinistön ja Hjallis Harkimon perustamassa Tukikummit-säätiössä asiamiehenä 2013–2019, Suomen evankelis-luterilaisen kirkon kasvatus- ja perheasioiden neuvottelukunnan jäsenenä 2020–2022, Kirkkopalvelut ry:n valtuuston jäsenenä 2017–2021sekä Eurodiaconia AGM-edustajana 2016–2019. https://evl.fi/documents/1327140/36333465/Kirkkohallituksen_asettamat_johtokunnatneuvottelukunnatjatyoryhmat.pdfhttps://evl.fi/documents/1327140/52567009/strategiaopas_seurakunnille.pdfhttps://asiakas.kotisivukone.com/files/marja-sinikka.ajatukset.fi/SRK_vaalit2014/kirkko2020-tulevaisuusselonteko.pdf 

Hän oli valmistelemassa Minna-Maaria ja Juha Sipilä -säätiön kanssa Pohjoisen akordirahaston perustamista ylivelkaantuneiden perheiden auttamiseksi vuonna 2001 ja toimi alkuvuosina rahaston neuvottelukunnan jäsenenä. Asikainen oli muun muassa Sisäasiainministeriön työryhmän jäsenenä selvittämässä viranomaisyhteistyötä ja perhesurmien ehkäisemistä.https://julkaisut.valtioneuvosto.fi/bitstream/handle/10024/79016/Perhe-%20ja%20lapsisurmien%20ehk%C3%A4isy%20ja%20est%C3%A4minen%20ja%20viranomaisten%20v%C3%A4linen%20tiedonvaihto.pdf  Hän on toiminut alueellisissa ja maakunnallisissa työryhmissä lasten, nuorten ja perheiden hyvinvoinnin edistämiseksi.

Asikainen on edistänyt Oulujoen pyhiinvaellusreitin rakentamista Oulusta Vaalaan. Lisäksi Oulussa on käynnistetty Sankarihautojen tarinat -hanke sotaveteraanisukupolven perinnön ja sankarivainajien historian siirtämiseksi nykypolvelle. Molemmissa hankkeissa pyritään yhdistämään historiaa ja perinnettä uusiin teknologisiin ratkaisuihin.

 Lähteet 

Luokka:Kenttäpiispat
Luokka:Suomalaiset teologit
Luokka:Vuonna 1971 syntyneet
Luokka:Elävät henkilöt